22/09/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P. 2014/18053 de 16/09/2014 resolución pola que se aproba a modificación da base 9.3 das convocatorias específicas de subvencións a concellos, outras entidades locais e entidades privadas para investimentos - ano 2014

RESOLUCIÓN POLA QUE SE APROBA A MODIFICACIÓN DA BASE 9.3 DAS CONVOCATORIAS ESPECÍFICAS DE SUBVENCIÓNS A CONCELLOS, OUTRAS ENTIDADES LOCAIS E ENTIDADES PRIVADAS PARA INVESTIMENTOS - ANO 2014. Don DIEGO CALVO POUSO, presidente da Deputación Provincial da Coruña: Logo dos informes do Servizo de Promoción Económica, Turismo e Emprego, do Servizo de Acción Social, Cultural e Deportes, do Servizo de Desenvolvemento Territorial e Medio Ambiente e do Servizo de Fiscalización. RESOLVO: 1.º.–Modificar a base 9.3 das convocatorias específicas de subvencións a concellos e outras entidades locais para 2014 que se sinalan de seguido, no senso de que a súa redacción queda como segue: 9.3. Documentación específica da convocatoria. As subvencións que teñan por finalidade a realización de actividades de calquera natureza que xeren gastos de investimento, xustificaranse mediante a presentación da seguinte documentación: 9.3.1. A documentación requirida na base 9.3 das bases reguladoras xerais das convocatorias de subvencións.9.3.2. A memoria esixida no punto 9.3.1 anterior, ademáis do contido esixido na mesma, deberá completarse coa acreditación da recepción da obra ou equipamento. Convocatorias que se modifican: Programa FOAYIA: convocatoria do programa de subvencions dirixido a concellos e outras entidades locais para investimentos de promoción económica durante o ano 2014; aprobada por R. P.19893, do 05.11.2013. Programa FO102: convocatoria do programa de subvencións a concellos e entidades locais para a realización de investimentos deportivos durante o ano 2014; aprobada por R. P.19829, do 05.11.2013. Programa FO202: convocatoria do programa de subvencións a concellos e entidades locais para a realización de investimentos culturais durante o ano 2014; aprobada por R. P.19832, do 05.11.2013. Programa MAINV: convocatoria do programa de subvencións a concellos da provincia de menos de 20.000 habitantes, para a realización de investimentos no ámbito do medio ambiente; aprobada por R. P.118802, do 23.06.14.2.º.–Modificar a base 9.3 das convocatorias específicas de subvencións a entidades privadas para 2014 que se sinalan de seguido, no senso de que a súa redacción queda como segue: 9.3. Documentación específica da convocatoria. Ademais da documentación requirida na base 9.3 das bases reguladoras xerais das convocatorias de subvencións, deberán presentar a seguinte documentación: 9.3.1. Subvencións de importe inferior a 6.000 €: – Factura dixital ou escaneada. – A memoria esixida no punto 9.3.1 da citada base, ademáis do contido esixido na mesma, deberá completarse coa acreditación da recepción da obra ou equipamento.9.3.2. Subvencións de 6.000 € ou máis: Presentarase a seguinte documentación: A.–Conta xustificativa. B.–Memoria xustificativa do cumprimento das condicións impostas na concesión da subvención con indicación dos investimentos realizados, dos beneficiarios e dos resultados obtidos, e detalle dos ingresos ou subvencións que financiasen o investimento subvencionado, con indicación do seu importe e procedencia. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarse a recepción da obra ou o equipamento. C.–Achegarase, ademáis a seguinte documentación: 1.–Adquisición de bens de equipo. – Factura dixital ou escaneada. – Acta de recepción escaneada, ou do albará de entrega e fotografía. – Declaración do acordo de aprobación da factura polo órgano competente da Entidade beneficiaria. – Se o importe do equipo supera os 18.000,00 € (IVE excluído) deberá achegarse telematicamente unha valoración pericial do ben adquirido subscrito por técnico colexiado independente.2.–Adquisición de bens inmobles. – Escritura pública escaneada se a adquisición é superior a 18.000 € (IVE excluído). – Declaración de inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo que se estableza nas bases, que non poderá ser inferior a cinco anos. – Se o importe do ben supera os 18.000,00 € (IVE excluído) deberá achegarse telematicamente unha valoración pericial do ben adquirido subscrito por técnico colexiado independente.3.–Execución de obras: – Certificación escaneada de obra subscrita por técnico colexiado competente. – Relación valorada dixital. – Factura dixital ou escaneada. – Acta de recepción escaneada, e fotografía. – Declaración da aprobación polo órgano competente da entidade beneficiaria da subvención. – Se as obras se executan por administración, na certificación de obra concretarase exclusivamente o importe da execución material, (non poderá incorporar, polo tanto, nin gastos xerais nin beneficio industrial nin o imposto sobre o valor engadido), non obstante poderá ser substituída esta por facturas dixitais ou escaneada, expedidas polos distintos provedores. Se as obras se executan por contratista adxudicatario, á certificación de obra que poderá conter os gastos xerais, beneficio industrial e IVE, acompañarase factura dixital ou escaneada expedida polo contratista e certificado da aprobación polo órgano competente da entidade. O importe do IVE só será gasto subvencionable se non ten o carácter de deducible para o beneficiario”. Convocatorias que se modifican: Programa FOO28B: convocatoria do programa de subvencións de agricultura dirixido ás entidades asociativas agrarias e labregas da provincia da Coruña para investimentos durante o ano 2014; aprobada por R. P.19891, do 05.11.2013. Programa FOO27B: convocatoria do programa de subvencións de fomento pesqueiro dirixido ás confrarías de pescadores da provincia da Coruña para investimentos durante o ano 2014; aprobada por R. P.19889, do 05.11.2013. Programa FOENIA: convocatoria do programa de subvencións dirixido a entidades para investimentos de promoción económica durante o ano 2014; aprobada por R. P.19887, del 05.11.2013. Programa FO104: convocatoria do programa de subvencións a entidades deportivas da provincia da Coruña, sen ánimo de lucro, para infraestruturas e equipamento durante o ano 2014, aprobada por R. P.19839, do 05.11.2013. Programa FO204: convocatoria do programa de subvencións a entidades sen fins de lucro, para a realización de investimentos culturais durante o ano 2014; aprobada por R. P.19841, do 05.11.2013. Programa FOIE: convocatoria do programa de subvencións a entidades sen fins de lucro para investimento de servizos sociais durante o ano 2014; aprobada por R. P.19770, do 05.11.2013.3.º.–Dispor a publicación desta modificación no Boletín Oficial da Provincia. A Coruña, 16 de setembro de 2014. O PRESIDENTE O SECRETARIO Diego Calvo Pouso José Luis Almau Supervía